Om præcis en måned indtager de første svømmere bassinerne, når Royal Arena i København lægger tag til EM-svømning. Der blev i den netop overståede weekend afholdt danmarksmesterskaber, hvor svømmerne altså kunne kvalificerer sig til EM på hjemmebane. Det betyder, at Danmark stiller med hele 37 svømmere. Det er ny rekord, og der er tre nordjyder med på listen. Det drejer sig om OL-deltagerne Mie Ø. Nielsen og Victor Bromer. Den tredje nordjyske deltager er Kathrine Bukh Villesen, der i sommer vandt flere medaljer ved junior EM. EM i kortbane afholdes i Royal Arena og København. Stævnet strækker sig fra den 13. til den 17. december.

Opsummering:
Dansk Svømmeunion har sat navne på de svømmere, der skal repræsentere Danmark ved EM på kortbane i december.